b'\n_START_ARTICLE_\nFerdinand Blumentritt\n_START_PARAGRAPH_\nSi Ferdinand Blumentritt (Setyembre 10, 1853, Praga, Tsekya  \xe2\x80\x93 Setyembre 20, 1913, Litomerice, Tsekya, Tseko: Litom\xc4\x9b\xc5\x99ice, Aleman:Leitmeritz) ay isang Europeo na etnologo at heograpo, at isa rin siyang punong-guro sa isang paaralan sa Litomerice. Ipinanganak siya sa Praha, Czech (Tsekya) sa isang pamilya ng mga Alemang Sudeten at ang isa sa mga pinakanangungunang dalubhasa sa Pilipinas noong kaniyang panahon bagaman hindi niya nagawang bisitahin ang kapuluan. Isa rin siyang matalik na kaibigan ng pambansang bayani ng Pilipinas na si Jose Rizal.\n_START_SECTION_\nBuhay at etnisidad\n_START_PARAGRAPH_\nLumaki si Blumentritt sa Austria-Hunggarya at dito niya rin isinulat ang kaniyang mga unang akda. Siya ay nanirahan at nagtrabaho sa Sudetenland sa Tsekya. Sa ganito, siya ay hindi isang Austriano (tulad ng paniniwala ng maraming Pilipino).'